Grand Hotel (film)

Grand Hotel er en amerikansk romantisk dramafilm fra 1932 regissert av Edmund Goulding. Hovedrollene spilles av Greta Garbo, John Barrymore, Joan Crawford, Wallace Beery og Lionel Barrymore. Handlingen utspiller seg på et luksushotell i Tyskland, og er basert på et skuespill fra 1930 skrevet av William A. Drake og Béla Balázs. Dette skuespillet er basert på Vicki Baums roman Menschen im Hotel fra 1929. 

Filmen ble belønnet med Oscar for beste film.

I 1945 lagde MGM en nyinnspilling kalt Week-End at the Waldorf, og i 1959 kom en fransk-tysk nyinnspilling med tittelen Menschen im Hotel. I 1958 kom en mislykket sceneversjon kalt At the Grand og i 1989 kom en suksessfull sceneversjon kalt Grand Hotel: The Musical.http://www.tcm.com/tcmdb/title.jsp?stid=183&category=Articles

 Handling 
Flere personer, som er mer eller mindre mislykkede eller på kant med loven, møtes tilfeldig på luksuriøse Grand Hotel i Berlin. Blant dem den russiske ballerina Grusinskaya som ønsker seg tilbake til den tid da hun var en suksessfull ballettdanser, og Baron Gaigern som har sløst bort sin formue og som nå livnærer seg som juveltyv. Grusinskaya blir forelsket i Baronen etter at hun tar ham på fersken, mens han er i ferd med å stjele hennes juveler. Den døende regnskapsføreren Kringelein, hans sjef direktør Preysing og dennes sekretær bor også på hotellet. Alle disse blir etterhvert involvert med hverandre – med tragisk utfall for noen.

 Om filmen 
Den ble innspilt i et studio tilhørende Metro-Goldwyn-Mayer mellom desember 1931 og februar 1932. Den innbrakte rundt $2,6 millioner på verdensbasis, hvorav $1,2 millioner i USA alene. Produksjonskostnadene var på ca $700 000.IMDb business
 Vurderinger 
Grand Hotel ble godt mottatt av anmelderne, noe som gjenspeiles i at den har fått så mye som 86 % på Rotten Tomatoes. 

Journalist Sven Egil Omdal beskrev den i 2010 på følgende måte: «Sterke skuespillere i en svak historie om intriger og luksusliv på et hotell i Tyskland. Garbos kameramagnetisme er merkbar».Aftenbladet – Oscar på 30-tallet (18.02.2010)

I 2007 ble filmen funnet betydningsfull nok av USAs Library of Congress til å bli bevart av deres National Film Registry.http://www.imdb.com/title/tt0022958/awards Garbos replikk «I want to be alone.» («La meg være i fred!») ble i 2005 kåret til en av de femti beste replikkene i amerikansk filmhistorie, i kåringen AFI's 100 Years…100 Movie Quotes.

 Rollebesetning 
 Greta Garbo ..... Grusinskaya, den russiske ballerina
 John Barrymore ..... Baron Felix von Geigern
 Joan Crawford ..... Flaemmchen
 Wallace Beery ..... General Director Preysing
 Lionel Barrymore ..... Otto Kringelein
 Lewis Stone ..... Dr. Otternschlag
 Jean Hersholt ..... Senf
 Robert McWade ..... Meierheim Purnell Pratt ..... Zinnowitz
 Ferdinand Gottschalk ..... Pimenov
 Rafaela Ottiano ..... Suzette
 Morgan Wallace ..... Chauffeur
 Tully Marshall ..... Gerstenkorn
 Frank Conroy ..... Rohna
 Murray Kinnell ..... Schweimann

 Referanser 

 Eksterne lenker 


Kategori:Romantiske dramafilmer fra USA
Kategori:Filmer basert på bøker
Kategori:Filmer basert på skuespill
Kategori:Sort-hvitt-filmer
Kategori:Oscar for beste film
Kategori:Filmer fra 1932
Kategori:Engelskspråklige filmer
Kategori:Filmer bevart i USAs nasjonale filmregister
Kategori:Filmer lagt til Berlin
Kategori:Filmer som foregår på hotell